title: Regulamentul de punere în aplicare (UE) nr. 484/2013 al Comisiei din 24 mai 2013 de modificare a Regulamentului (CE) nr. 718/2007 de punere în aplicare a Regulamentului (CE) nr. 1085/2006 al Consiliului de instituire a unui instrument de asistență pentru preaderare (IPA)

text:
               25.5.2013

               RO

               Jurnalul Oficial al Uniunii Europene

               L 139/11

         REGULAMENTUL DE PUNERE ÎN APLICARE (UE) NR. 484/2013 AL COMISIEI
   din 24 mai 2013
   de modificare a Regulamentului (CE) nr. 718/2007 de punere în aplicare a Regulamentului (CE) nr. 1085/2006 al Consiliului de instituire a unui instrument de asistență pentru preaderare (IPA)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1085/2006 al Consiliului din 17 iulie 2006 de instituire a unui instrument de asistență pentru preaderare (IPA) (1), (denumit în continuare „Regulamentul IPA”), în special articolul 3 alineatul (3),
   întrucât:

               (1)

               Regulamentul (CE) nr. 718/2007 al Comisiei din 12 iunie 2007 de punere în aplicare a Regulamentului (CE) nr. 1085/2006 al Consiliului de instituire a unui instrument de asistență pentru preaderare (IPA) (2) prevede norme detaliate pentru punerea în aplicare a Regulamentului IPA.

               (2)

               Pentru a îndeplini obiectivele stabilite în domeniul asistenței pentru tranziție și al consolidării instituțiilor, pentru anumite operațiuni, cum ar fi cele care contribuie la soluționarea problemei privind locuințele pentru refugiați și pentru persoanele strămutate în Balcanii de Vest, eligibilitatea cheltuielilor pentru achiziționarea de terenuri și clădiri existente este indispensabilă și constituie un element crucial al acestei acțiuni. Ar trebui ca eligibilitatea cheltuielilor pentru achiziționarea de terenuri și clădiri existente să fie prevăzută printr-o nouă derogare.

               (3)

               Prin urmare, Regulamentul (CE) nr. 718/2007 ar trebui modificat în consecință.

               (4)

               Dispozițiile prevăzute în prezentul regulament sunt conforme cu avizul Comitetului IPA,

         ADOPTĂ PREZENTUL REGULAMENT:
   Articolul 1
   La articolul 66 alineatul (3) din Regulamentul (CE) nr. 718/2007, se adaugă următoarea literă (d):

               „(d)

               achiziționarea de terenuri și clădiri existente atunci când acest lucru este justificat de natura operațiunii.”

         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 mai 2013.

            Pentru Comisie

            Președintele

         José Manuel BARROSO

      (1)  JO L 210, 31.7.2006, p. 82.

      (2)  JO L 170, 29.6.2007, p. 1.


title: Regulamentul de punere în aplicare (UE) nr. 968/2012 al Comisiei din 19 octombrie 2012 de adăugare la cotele de pescuit pentru hamsie în 2012/2013 în Golful Biscaia a cantităților reținute de Franța în sezonul de pescuit 2011/2012 în conformitate cu articolul 4 alineatul (2) din Regulamentul (CE) nr. 847/96 al Consiliului

text:
               20.10.2012

               RO

               Jurnalul Oficial al Uniunii Europene

               L 290/8

         REGULAMENTUL DE PUNERE ÎN APLICARE (UE) NR. 968/2012 AL COMISIEI
   din 19 octombrie 2012
   de adăugare la cotele de pescuit pentru hamsie în 2012/2013 în Golful Biscaia a cantităților reținute de Franța în sezonul de pescuit 2011/2012 în conformitate cu articolul 4 alineatul (2) din Regulamentul (CE) nr. 847/96 al Consiliului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 847/96 al Consiliului din 6 mai 1996 privind introducerea unor condiții suplimentare pentru gestionarea interanuală a totalurilor admise de captură (TAC) și a cotelor de pescuit (1), în special articolul 4 alineatul (2),
   întrucât:

               (1)

               În conformitate cu articolul 4 alineatul (2) din Regulamentul (CE) nr. 847/96, statele membre pot solicita Comisiei, înaintea datei de 31 octombrie a anului de aplicare a unei cote de pescuit, să rețină un procentaj maxim de 10 % din această cotă în vederea transferării pentru anul următor. Comisia adaugă cantitatea reținută la cota relevantă.

               (2)

               Pentru sezonul de pescuit 2011/2012, Regulamentul (UE) nr. 716/2011 al Consiliului (2) a alocat Franței o cotă de 2 970 de tone de hamsie în Golful Biscaia.

               (3)

               Cu toate acestea, ținând seama de schimburile de posibilități de pescuit în conformitate cu articolul 20 alineatul (5) din Regulamentul (CE) nr. 2371/2002 al Consiliului (3), precum și de transferurile de cote în conformitate cu articolul 4 alineatul (2) din Regulamentul (CE) nr. 847/96 și/sau de realocarea și deducerea posibilităților de pescuit în conformitate cu articolele 37 și 105 din Regulamentul (CE) nr. 1224/2009 al Consiliului (4), cota aflată la dispoziția Franței pentru acest stoc în timpul sezonului de pescuit 2011/2012 s-a ridicat la 6 362 de tone.

               (4)

               La sfârșitul acestui sezon de pescuit, Franța a raportat capturi de hamsie în Golful Biscaia care au totalizat 4 198 de tone.

               (5)

               În conformitate cu articolul 4 alineatul (2) din Regulamentul (CE) nr. 847/96, Franța a cerut ca o parte din cota sa pentru hamsie din sezonul de pescuit 2011/2012 să fie reținută și transferată în următorul sezon de pescuit. În limitele specificate de respectivul regulament, cantitățile reținute trebuie adăugate la cota stabilită de Regulamentul (UE) nr. 694/2012 al Consiliului (5) pentru sezonul de pescuit 2012/2013.

               (6)

               Măsurile prevăzute de prezentul regulament sunt conforme cu avizul Comitetului pentru pescuit și acvacultură,

         ADOPTĂ PREZENTUL REGULAMENT:
   Articolul 1
   Cota de pescuit pentru hamsie în Golful Biscaia alocată Franței de Regulamentul (UE) nr. 694/2012 se majorează cu 636 de tone.

               Codul țării

               Codul stocului

               Specie

               Denumirea zonei

               Cota finală 2011/2012

               Capturi 2011/2012

               % din cota finală

               Cantitate transferată

               Cota inițială 2012/2013
               R.694/2012

               Cota revizuită 2012/2013

               FRA

               ANE/08.

               Hamsie

               VIII (Golful Biscaia)

               6 362 t

               4 198 t

               65,9 %

               636 t

               2 070 t

               2 706 t

         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 octombrie 2012.

            Pentru Comisie

            Președintele

         José Manuel BARROSO

      (1)  JO L 115, 9.5.1996, p. 3.

      (2)  JO L 193, 23.7.2011, p. 11.

      (3)  JO L 358, 31.12.2002, p. 59.

      (4)  JO L 343, 22.12.2009, p. 1.

      (5)  JO L 203, 31.7.2012, p. 26.